laion/Wikipedia-Exotic huggingface dataset:
גבעת באטנברג

גבעת באטנברג (באנגלית: Battenberg Hill; בבולגרית: хълм Батенберг) היא גבעה סלעית ברמת דוספיי בחצי האי ביירז באי ליווינגסטון באיי שטלנד הדרומיים, שבאנטארקטיקה. גובהה של הגבעה 166 מטרים מעל פני הים. גבעת באטנברג ממוקמת 1.8 קילומטרים ממזרח לגבעת סטארט; גבעת באטנברג ממוקמת 1.8 קילומטרים מדרום לגבעת ווייטה; גבעת באטנברג ממוקמת 2.19 קילומטרים צפונית-מערבית לגבעת פנקה. הנקודה מופתה לראשונה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2009 ובשנת 2010. הגבעה נקראת על שם הנסיך אלכסנדר באטנברג מבולגריה (שחי בין השנים 1857 – 1893). הגבעה ממוקמת באזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126), והיא באחד משני האזורים המוגבלים בו (restricted zones), שהכניסה אליהם אסורה. תצלום לוויין של אזור הגבעה, תוך סימון אתרים נוספים באזור באתר copernix
The Crow & the Butterfly

"The Crow & the Butterfly" הוא סינגל של להקת הרוק האמריקאית שיינדאון, זה הסינגל החמישי מתוך אלבומם השני, The Sound of Madness. את השיר כתב סולן הלהקה, ברנט סמית. השיר הושמע לראשונה ב-2007, בגרסה אקוסטית חיה, במהלך תוכנית הרדיו של באקטהד. ב-27 ביולי 2010 יצא ב-iTunes המיני-אלבום של השיר שכלל את הגרסה המקורית, גרסת pull mix, את הוידאו קליפ של השיר, וחוברת דיגיטלית. ב-23 ביוני 2016 זכה השיר למעמד של תקליטון זהב לאחר שנמכרו ממנו למעלה מחצי מיליון עותקים. בראיון לתוכנית Rockline הסביר סמית שכשהלהקה כתבה את האלבום הוא חלם על אם שבתה נפטרה חודש לפני שבנה, טרבור, נולד. הוא כתב את השיר על האם שמנסה להתמודד עם מות ילדתה ובה בעת להמשיך בחייה. בבלוג שפורסם בעבר באתר הרשמי של הלהקה הסביר סמית ”מבחינת המילים, עבורי זה אחד הסיפורים העוצמתיים ביותר שאי פעם כתבתי, אבל אני יודע שהוא אומר משהו שונה לכל אחד.” לגבי האפשרות לצלם וידאו קליפ לשיר, סמית מסר: ”אנחנו בודקים תסריטים לוידאו קליפ לשיר, ואני מוכרח להודות שהיינו כל כך עסוקים בסיבוב ההופעות ובהכנת "The Carnival of Madness" שאפילו לא הספקנו לשאול אתכם מה דעתכם על השיר, ואיזה סוג של וידאו תרצו לראות”. בסופו של דבר בוים הקליפ על ידי האנה לקס דייוויס. הצילומים התקיימו ב-24 ביוני 2010, כשהאלבום The Sound of Madness חגג שנתיים לצאתו. צילום מאתר הצילומים הראה חדר גדול באחוזה. הקליפ עלה לשירות Yahoo Music ב-17 ביולי 2010. בווידאו מוצגת הלהקה מנגנת על במה, בעוד קבוצת אנשים מסתוריים בלבוש שחור אוכלים ארוחת ערב ומניחים את כלי האוכל שלהם. אישה באיפור שנוזל מדמעותיה מתפרצת לחדר בעוד הקבוצה מסיימת את הארוחה ומתחילה לרקוד. בסצנת הריקוד שמתרחשת במהלך הפזמון האישה עוברת בין הרוקדים, ומנסה, ללא הצלחה, להגיע לנער צעיר בלבוש שחור. במהלך קטע המעבר השניים מצליחים להיפגש, והוא מניח בידה משכית ובה תמונה שלה עם ילד, ולוחש באוזנה, היא מחייכת ובוכה בהשלמה בעוד הלהקה וכל הנוכחים הולכים אל האור ומשאירים אותה לבד. הקליפ נכנס למצעד ה-Fuse Top 20 Countdown במקום ה-18 ולמצעד 20 הקליפים של VH1 במקום ה-20 ב-13 ביולי וב-31 ביולי 2010 בהתאמה. השיר הגיע למקום הראשון במצעד שירי הרוק של הבילבורד, והיה בכך לשיר הראשון של שיינדאון שהגיע להישג. הוא הגיע למקום הראשון גם במצעד שירי הרוק החמים של המגזין, ובכל הפך את The Sound of Madness לאלבום השני בהיסטוריה שארבעה מהסינגלים שלו מגיעים להישג (אחרי אלבומה של להקת דה בלאק קרואוז, The Southern Harmony and Musical Companion שעשה זאת ב-1992). השיר הגיע גם למקום ה-97 במצעד הבילבורד הוט 100, ולמקום השישי במצעד האלטרנטיבי של הבילבורד. מידע על הסינגל "The Crow & the Butterfly" באתר מיוזיק בריינז סרטון השיר "The Crow & the Butterfly" באתר יוטיוב The Crow and the Butterfly. YouTube. ארכיון מ-2021-12-11. GOLD & PLATINUM, RIAA "Archived copy". ארכיון מ-2010-08-18. נבדק ב-2022-04-06. {{cite web}}: (עזרה) "Shinedown Chart History (Mainstream Rock)", Billboard "Shinedown Chart History (Alternative Airplay)". Billboard "Shinedown Chart History (Canada Rock)", Billboard R. J. Cabral, Hot Rock & Alternative Songs, Billboard, ‏2013-01-02 (באנגלית אמריקאית)
דניאל לווילז

דניאל לווילז (בצרפתית: Danielle Levillez; נולדה ביוני 1956) היא גנרל מאיור בדימוס בצבא בלגיה. האשה הראשונה בתולדות בלגיה שהגיעה לדרגת גנרל. לווילז נולדה בבריסל ביוני 1956. היא למדה רוקחות באוניברסיטה החופשית של בריסל וכימיה באוניברסיטת לובן. ב-1979 התגייסה לצבא בלגיה ועבדה בתחילה בבית המרקחת הצבאי הראשי בניבל. ב-2002 הפכה לקולונל הראשון בצבא בלגיה, ובדצמבר 2005 מונתה למפקדת כוחות הרפואה של בלגיה. במקביל הועלתה לדרגת בריגדה גנרל, והייתה בכך לאשה הראשונה בתולדות בלגיה שהגיעה לדרגת גנרל. ב-2009 מונתה לראש מחלקת הרווחה של הצבא. ב-2012 הועלתה לדרגת גנרל מאיור. במשך שנים רבות ייצגה את בלגיה בוועידת הנשים של נאט"ו, ולתקופה קצרה אפילו שימשה כסגנית נשיאת הוועדה. ב-1 ביולי 2015 היא עזבה את הצבא. Une générale à l'armée belge תמונות מוועידת הנשים של נאט"ו
סוזן רידג'

סוזן קרסטין רידג' (באנגלית: Susan Kerstin Ridge; נולדה ב-1962) היא מייג'ור גנרל בדימוס בצבא בריטניה, אשר שימשה כמנכ"לית ענף השירותים המשפטיים של הצבא. רידג' גדלה במערב אנגליה והתחנכה בצ'סטר. היא למדה היסטוריה באוניברסיטת בנגור, וסיימה את לימודיה ב-1984. לאחר מכן למדה משפטים באוניברסיטה למשפטים. ב-1989, הוסמכה רידג' כעורכת דין והתקבלה לאיגוד המשפטי של אנגליה ווילס. היא עבדה כעורכת דין בסוויין ג'ונסון רייט בצפון ויילס מ-1986 עד 1992, והתמחתה בדיני מקרקעין. ב-1992 התגייסה רידג' לצבא בריטניה וצורפה לענף השירותים המשפטיים של הצבא. ב-20 בספטמבר 2015 הועלתה לדרגת מייג'ור גנרל ומונתה למנכ"לית ענף השירותים המשפטיים של הצבא (DGALS). ב-1 בינואר 2019 הפכה לעמיתה במסדר האמבט. ב-5 ביולי של אותה שנה היא עזבה את תפקיד המנכ"לית, וב-18 באוקטובר של אותה שנה עזבה את הצבא. British Army appoints first female general Ben Farmer, ‏British Army appoints first female general, The Telegraph, 6 July 2015 Meet Nicky Moffat, the highest ranked woman in the British army ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סוזן רידג'".
Right on Time (שיר של ברנדי קרלייל)

Right on Time (בעברית: בדיוק בזמן) הוא שיר של הזמרת והיוצרת האמריקאית ברנדי קרלייל, שיצא ב-21 ביולי 2021, כסינגל המוביל מתוך אלבום האולפן השביעי שלה In These Silent Days. השיר קיבל שלוש מועמדויות לפרס גראמי עבור הקלטת השנה, שיר השנה וביצוע סולו הפופ הטוב ביותר. השיר נכתב כשקרלייל הייתה בבידוד באזור הכפרי בוושינגטון במהלך הימים הראשונים של מגפת הקורונה. לדברי קרלייל, מילות השיר מתייחסות לאירועים שהתרחשו במהלך המגפה: "נולדו תינוקות, נערכו גירושים, אנשים מתו, ויש משהו אנושי באמת במכשולים שהצבנו לעצמנו". קרלייל ביצעה את "Right on Time" ב"טונייט שואו עם ג'ימי פאלון" ב-21 ביולי 2021, במקביל ליציאת הקליפ. היא גם ביצעה את השיר ב"המופע של הווארד סטרן" ב-5 באוקטובר 2021; "סאטרדיי נייט לייב" ב-23 באוקטובר 2021, ובטקס פרסי הגראמי ה-64 ב-3 באפריל 2022. קרלייל פרסמה את הקליפ לשיר ב-21 ביולי 2021. את הקליפ לשיר ביימה השחקנית האמריקאית קורטני קוקס. מראה הקליפ, שהושווה לאסתטיקה של דייוויד בואי, עוצב על ידי הסטייליסטית מריאם מלקפור. מכיוון שחלק מהסרטון צולם מתחת למים, קרלייל נאלצה לקחת שיעורי שחייה כדי להתגבר על הפחד ממים שלה, איתו התמודדה כל חייה. קרלייל הוציאה שתי גרסאות חלופיות של השיר. ב-27 באוגוסט 2021, היא הוציאה גרסה אקוסטית, "Right on Time (In Harmony)". ב-24 בספטמבר 2021, היא הוציאה גרסה חיה של הסינגל שהוקלט באמפיתיאטרון רד רוקס עם התזמורת הסימפונית של קולורדו. סרטון השיר "Right on Time" באתר יוטיוב Mauren Lee Lenker (21 ביולי 2021). "How 'The Joke' and a DM led Courteney Cox to direct Brandi Carlile's new music video". Entertainment Weekly. {{cite news}}: (עזרה) Freeman, Jon (22 ביולי 2021). "Watch Brandi Carlile Perform a Soaring 'Right on Time' on 'Fallon'". Rolling Stone. {{cite news}}: (עזרה) Uitti, Jacob (9 באוקטובר 2021). "Brandi Carlile Performs Original, Elton John Cover on 'Howard Stern Show'". American Songwriter. {{cite web}}: (עזרה) Hussey, Allison (3 באפריל 2022). "Brandi Carlile Performs "Right on Time" at the 2022 Grammys: Watch". Pitchfork (באנגלית אמריקאית). נבדק ב-4 באפריל 2022. {{cite web}}: (עזרה) "Brandi Carlile Releases Acoustic Version of New Single, "Right On Time (In Harmony)"". American Songwriter (באנגלית אמריקאית). 27 באוגוסט 2021. נבדק ב-4 באפריל 2022. {{cite web}}: (עזרה) Kahn, Andy (24 בספטמבר 2021). "Brandi Carlile Releases 'Right On Time (In Symphony)' Single". JamBase (באנגלית אמריקאית). נבדק ב-4 באפריל 2022. {{cite web}}: (עזרה)
ג'ני קריניאן

ג'ני קריניאן (בצרפתית: Jennie Carignan) היא לוטננט גנרל בצבא קנדה אשר משמשת כראש מחלקת ההתנהלות המקצועית והתרבות בצבא. קריניאן גדלה בקוויבק במשפחה דוברת צרפתית. ב-1986 היא התגייסה לצבא קנדה והשלימה תואר בהנדסה במכללה הצבאית המלכותית בסנט-ז'אן. ב-1993 הוצבה ברמת הגולן יחד עם כוח אונדו"ף. ב-1995 היא הייתה אמורה להישלח גם לבוסניה והרצגובינה במסגרת כוח הייצוב, אולם מכיוון שנכנסה להריון נאלצה לחזור לקנדה. ב-1999 השלימה תואר שני במנהל עסקים באוניברסיטת לאוול. במקביל החלה ללמוד במכללת הפיקוד והמטה של צבא ארצות הברית. ב-2002 יצאה לבסוף לבוסניה ועסקה בפינוי מוקשים. ב-2003 מונתה כסגנית מפקד גדוד ההנדסה הקרבית ה-5. ב-2005 הועלתה לדרגת לוטננט קולונל. במשך תקופה קצרה שימשה כמדריכה במכללת הפיקוד והמטה של צבא קנדה בקינגסטון, וב-2008 מונתה למפקדת גדוד ההנדסה הקרבית ה-5. ב-2009 נשלחו היא וחייליה לאפגניסטן כחלק מכוח המשימה בקנדהאר. ב-2010 חזרה לקנדה ומונתה לסגנית מפקד קבוצת הבריגדות הממוכנות ה-5. היא הועלתה לדרגת קולונל ביוני 2011 ומונתה לראש הסגל המרכזי של כוח המשימה המשותף. היא נבחרה לאחת מ-100 הנשים החזקות ביותר בקנדה על ידי רשת הנשים המנהלות בשנת 2011. ביולי 2013, היא מונתה למפקדת המכללה הצבאית המלכותית סנט-ז'אן. ב-15 ביוני 2016 היא הועלתה לדרגת בריגדיר גנרל. ב-15 ביוני 2016 היא מונתה לראש מטה המבצעים של הצבא. היא האשה הקנדית הראשונה שהגיעה לדרגת גנרל בזרוע המבצעית (ולא הטכנית). ב-15 באוגוסט 2019 היא הועלתה לדרגת מייג'ור גנרל ומונתה למפקדת הכוחות הקנדיים בעיראק. ב-2021 היא הועלתה לדרגת לוטננט גנרל ומונתה לראש מחלקת ההתנהלות המקצועית והתרבות בצבא. ב-1990 נישאה קריניאן לאריק לפרנסואה, עמו שרתה באותה מחלקה בצבא ולמדה עמו בחוג לריקודים סלוניים. בהמשך פרש אריק מהצבא כדי לגדל את ארבעת ילדיהם. שניים מהילדים, בן ובת, משרתים גם בצבא. אתר האינטרנט הרשמי של ג'ני קריניאן (בצרפתית) מדיה וקבצים בנושא ג'ני קריניאן בוויקישיתוף ג'ני קריניאן באתר צבא קנדה ג'ני קריניאן באתר הזיכרון הקנדי
הכרוניקה המאוירת

הכרוניקה המאוירת או הכרוניקה המאוירת של הונגריה או של ההונגרים (בלטינית: Chronicon Pictum, או Chronicon (Hungariae) Pictum, בהונגרית: Képes Krónika, בסלובקית: Obrázková kronika, מכונה גם Chronica de Gestis Hungarorum או Chronica Hungarorum - היא כרוניקה מאוירת מימי הביניים המוקדשת לדברי ימי ממלכת הונגריה במחצית השנייה של המאה ה-14. עיצובה היא דוגמה לסגנון האמנותי הבינלאומי האופייני לחצרות המלכות האירופיות ושאומץ גם בחצרו של לאיוש הגדול לבית אנג'ו, מלך הונגריה. כותרתו המלאה הייתה Chronicon pictum, Marci de Kalt, Chronica de gestis Hungarorum - הכרוניקה המאוירת, הכרוניקה של מרק (מארצי) איש קאלט על אודות מעשי ההונגרים הגדולים". הכרוניקה נכתבה זמן קצר אחרי שנת 1358 על ידי מארק איש קאלט (אנ') או, בהונגרית, קאלטי מארק או מארצי. האיור האחרון בה הושלם בשנים 1370–1373. הכרוניקה הוענקה על ידי המלך לאיוש הגדול למלך הצרפתי שארל החמישי, לרגל אירוסיה של בתו של לאיוש, קטלין (1378-1370) עם בנו של שארל, לואי הראשון, דוכס אורליאן. ב-1456 עברה הכרוניקה לידי הדספוט הסרבי ג'ורג' ברנקוביץ'. אז היא הועתקה ולבסוף אבדה, ייתכן אחרי שהייתה זמן מה בבעלות עות'מאנית. היא נתגלתה שוב במפתיע במחצית הראשונה של המאה ה-17 בארכיון המלכותי בווינה ומאז נקראת "הכרוניקה המאוירת מווינה". כתב היד שלה מוחזק בימינו בספרייה הלאומית על שם סצ'ני בבודפשט, בירת הונגריה. הכרוניקה מכילה 147 מיניאטורות: עשר גדולות יותר, 29 איורים בתוך רוחבו של העמוד, ארבעה איורים קטנים יותר בתחתית הדף בתוך מדליון עגול, 99 תמונות בתוך ראשי התיבות וחמש ראשי התיבות ללא איור. בנוסף יש 82 קישוטים בשוליים. עמוד 21: כיבוש האגן הקרפטי בידי המדיארים עמוד 40: המלך אישטוואן הקדוש, מלך הונגריה לוקח בשבי את ד'יולה, שליט טרנסילבניה עמוד 40: המלך אישטוואן הראשון על כס המלכות עמוד 41: מלך הונגריה, אישטוואן הקדוש מנצח את קיאן, דוכס הבולגרים והסלאבים. עמוד 42: הקמת הכנסייה באובודה עמוד 50: קרב מנפה. בצד ימין הקיסר היינריך השלישי מודה על ניצחונו, משמאל חייל מוציא להורג את המלך שמואל אבא עמוד 50: הרצח של שמואל אבא, מלך הונגריה קובץ 72: המלך לסלו נאבק בדו קרב עם לוחם קומני עמוד 72: המלך לסלו נאבק בדו קרב עם לוחם קומני עמוד 78: שאלאמון, מלך הונגריה והנסיך גזה הראשון מקבלים מתנות ממקומיים בעיר ניש עמוד 85: קרב מודיורוד עמוד 92: לסלו הראשון עמוד 93: לסלו הראשון עמוד101: המלך קלמן עמוד 113: המלך בלה השני והמלכה הלנה מרשקה באספת אראד ב-1131 עמוד 121: הכתרתו של אישטוואן השלישי עמוד 121: לסלו השני גונב את הכתר הקדוש של הונגריה עמוד 124: המלך אנדראש השני בראש צבא הצלבנים שלו עמוד 126: בלה הרביעי עמוד 128: הפלישה השנייה של המונגולים להונגריה עמוד 143: קרב פוסאדה עמוד 146: קרב פוסאדה מדיה וקבצים בנושא הכרוניקה המאוירת בוויקישיתוף הכרוניקה המאוירת מארק איש קאלט - הכרוניקה המאויירת (בהונגרית)
נג'קמראש

נג'קמראש (בהונגרית: Nagykamarás) הוא כפר קטן בנפת מזקובאצ'האזה שבמחוז בקש בדרום מזרח הונגריה. כמו יישובים רבים באירופה גם מספר התושבים בנג'קמראש נמצא בירידה. בשנת 1990 חיו בכפר 1,842 תושבים, ובשנת 2021 רק 1,146 תושבים. הכפר בנוי על חורבות כפר ישן בשם קמראש (Kamarás) והוא מוזכר בשמו החדש במסמכים משנת 1403. יהודים ישבו בנג'קמראש במאה ה-19. מדיה וקבצים בנושא נג'קמראש בוויקישיתוף אתר האינטרנט הרשמי של נג'קמראש (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
יונסון

האם התכוונתם ל... אייווינד יונסון – סופר שוודי אמיל יונסון – מראשי ממשלת איסלנד אנדראס יונסון – זמר שוודי אנה יונסון – זמרת שוודית הרמן יונסון – פוליטיקאי איסלנדי יונס יונסון – סופר שוודי ייל יונסון – זמרת שוודית כריסטיאן יונסון – פוליטיקאי איסלנדי יון ג'ונסון
Love + Fear Tour

Love + Fear Tour הוא סיבוב ההופעות הרביעי של הזמרת-יוצרת הוולשית מרינה דיאמנדיס, לקידום אלבום האולפן הרביעי שלה, Love + Fear. סיבוב ההופעות החל ב-29 באפריל 2019, והגיע לסיומו ב-18 בנובמבר באותה השנה, ובמהלכו, הופיעה מרינה ברחבי בריטניה, צפון אמריקה ואירופה. ההופעות נערכו במהלך חודשי האביב והסתיו, וחלקם התקיימו במסגרת פסטיבלים במדינות שונות במהלך הקיץ. מבין מופיעי הופעות החימום נמנים דאייה, עלי X וברודס. ב-28 במאי 2019, הכריזה דיאמנדיס על חמישה תאריכים נוספים בבריטניה, שיכללו בחלק השני של סיבוב ההופעות. ב-17 ביוני 2019, הכריזה דיאמנדיס על תאריכים נוספים באירופה המשולבים בחלק השני של סיבוב ההופעות בבריטניה. ב-16 בספטמבר 2019, הכריזה על שתי הופעות נוספות במדריד ובאמסטרדם. "Love + Fear Tour" שונה מסיבובי ההופעות הקודמים, כיוון שלא הייתה לדיאמנדיס להקה. במקום זאת, היא הופיעה עם ארבעה רקדנים/זמרי רקע. כשנשאלה על כך, היא הסבירה, "סיבוב ההופעות הוא עכשווי... הפורמט הוא כמו מופע ריקוד מודרני או תיאטרון". התלבושות נבחרו בהשראת ההופעות הבימתיות הישנות של ביונסה. דיאמנדיס הסבירה כי רצתה שהתלבושות ישקפו חוזק ונשיות. בחלק מההופעות, נכללו ברשימה "Teen Idle"‏, "Bubblegum Bitch" ו-"Blue". מדיה וקבצים בנושא Love + Fear Tour בוויקישיתוף "Marina @ The Greek 10/04/2019" by jus10h is licensed under CC BY 2.0 "MARINA announces 2019 Love + Fear Tour". AXS. אורכב מ-המקור ב-25 בפברואר 2022. נבדק ב-6 באפריל 2022. {{cite web}}: (עזרה) "Archived copy". אורכב מ-המקור ב-16 בספטמבר 2019. נבדק ב-6 באפריל 2022. {{cite web}}: (עזרה); (עזרה) Diamandis, Marina. Interview with BUILD. 27 June 2019 BUILDseries.com
עמנואל סרירו

הרב עמנואל (ב"ר יהושע) סְרִירוֹ (ה'תס"ה 1704 - ה'תצ"ט 1738) היה רב, מקובל, איש הגות ומחבר ספרים, מחכמי העיר פאס. נולד בשנת ה'תס"ה בעיר פאס שבמרוקו, לאביו רבי יהושע, נצר למשפחת סרירו אשר היגרה לצפון אפריקה מקסטיליה, בזמן גירוש ספרד, וכדור שביעי לרבי שאול בעל התעודה. נקרא על שם רבינו עמנואל (ב"ר מנחם) סרירו. למד בישיבת רבי יהודה בן עטר, לצד חברו רבי שמואל בן זקן, ושניהם חברו ספר חידושים על מסכת בבא קמא, כשהם מזכירים זה את זה בכתביהם. הספר יצא לאור במרוקו, בשנת ה'תצ"ג. מגיל צעיר כבר נחשב לעילוי, ובגיל ארבע עשרה וחצי כבר החל לחבר את ספרו על הגדה של פסח. מלבד עיסוקו בתלמוד ובהלכה, הרב סרירו הרבה לעסוק בהגות יהודית, במוסר ובחכמת הקבלה. הרב סרירו נודע בכתיבתו הנאה והמליצית, וחיבר קרוב למאתיים פיוטים, שירים וקינות, אותם ריכז בספרו "שפת אמת", כשאת חלקם חיבר "כלאחר יד" כלשונו. רבים מהם הועתקו על ידי חכמי דורו והדורות שלאחריו, ונקבעו בקובצי קינות ופיוטים ששמשו את חזני העיר. בהקדמה לספרו 'שפת אמת' הוא כותב: "והנה אנכי הצעיר בבית אבי, מיום שעמדתי על דעתי מי"ג שנה ומעלה הייתה רוח השיר נוססת בי, כי שורש הנשמה תורה על כך כאשר נתברר אצלי ואין כאן מקום להאריך, ומאז הייתי עושה שירים אחת הנה ואחת הנה כלאחר יד, ולא הייתי טורח לעשותם על פי הדקדוק הדק ביתדות ותנועות כי יש בדבר טורח רב, אך הייתי שומר מספר התנועות במספרם כמשפטם על פי הניגון בעליה וירידה ..." הרב סרירו נפטר בדמי ימיו, ברעב שהיה בשנים ה'תצ"ח - ה'תצ"ט, והוא כבן 34 שנים בלבד. תורי זהב - פירוש על הגדה של פסח, יצא לאור במהדורה מחודשת בשנת ה'תשע"ח, על ידי המכון למצוות התלויות בארץ פוקח עיוורים - קיצור וביאור ספר חובת הלבבות עם הקדמה והוספות (נ"י 2290). שפת אמת - קרוב למאתיים פיוטים וקינות, כתב יד (ברלין 2872). דרושים - ביאור פרקי דרבי אליעזר, חידושי פסוקים ועוד (נ"י 6217) דרך חיים - פי' על משלי, תוכחות מוסר, מקומו לא ידוע (מוזכר בספריו) סדר יחסו הוא כדלהלן; אביו רבי יהושע, בן רבי מנחם, בן רבי דוד, בן רבי מנחם, בן רבי דוד, בן רבי שאול בעל התעודה. עמנואל סרירו, בפר שכל טוב - שיטה למסכת בבא קמא, בפרויקט "כתיב" באתר הספרייה הלאומית חיים בנטוב, משפחת סרירו, באתר מורשת מרוקו, ‏17 באוגוסט 2016 כפי שכתב בהקדמתו לספרו: "שנה זו שנת ת"פ לפ"ק בחדש ניסן ואני היום בן ארבעה עשר שנה וחצי. יה"ר מלפני י"י ב"ה שישפיע עלי שפע יראתו ואהבתו וחכמה כחכמת אלהינו ברחמיו וברוב חסדיו". ישראל כהן, בהתאסף - גיליון י"ח, ירושלים: הוצאת טקסט רץ, ה'תשפ"ב, עמ' נ"ד [nli.org.il/he/books/NNL_ALEPH990044022160205171/NLI ספר תורי זהב], באתר הספרייה הלאומית
ולרי אנדרה

ולרי אנדרה (בצרפתית: Valérie André; נולדה ב-22 באפריל 1922) היא גנרל בדימוס בצבא צרפת. האישה הראשונה בתולדות צרפת שהגיעה לדרגת גנרל. אנדרה נולדה בשטרסבורג ב-22 באפריל 1922. היא החלה ללמוד רפואה באוניברסיטת שטרסבורג. בילדותה הוקסמה מעולם התעופה, וב-1939 החלה לקחת שיעורי טיסה. עם פרוץ מלחמת העולם השנייה נאלצה להפסיק את שיעוריה. במאי 1940 פלשה גרמניה הנאצית לצרפת. אנדרה עזבה את עירה יחד עם שאר הסטודנטים בפקולטה לרפואה באוניברסיטת שטרסבורג, ועברה עמם לקלרמון-פראן בתחומי ממשלת וישי. בנובמבר 1942 פתחו הגרמנים במבצע אנטון וכבשו את אזור ממשלת וישי. מכיוון שאנדרה הייתה אלזסית היא נחשבה לגרמנייה על פי תורת הגזע הנאצית. הגרמנים נהגו לחטוף סטודנטים אלזסים ולהעביר אותם בכפייה לגרמניה ולפיכך אנדרה נמלטה לפריז והסתתרה שם עד סוף המלחמה. לאחר המלחמה סיימה אנדרה תואר ברפואה מאוניברסיטת פריז, ובמקביל המשיכה לפתח את התעניינותה בטיסה. ב-1948 קיבלה רישיון צניחה. באותה שנה היא קיבלה הצעה לשמש כרופאה צבאית בהודו-סין הצרפתית. היא קיבלה את ההצעה, התגייסה לצבא והפכה לעוזרת נוירוכירורגית בבית החולים בסייגון. לאחר שנודע לממונים עליה שיש לה תעודת צניחה, הם הציעו לה לעבור לשרת באזור באזור הגבול עם לאוס בנקודה רגישה שניתן לגהיע אליה רק בצניחה. ב-1949 היא חזרה לצרפת, וקיבלה רישיון להטסת מסוק. במאי 1950 היא חזרה להודו-סין, הפעם כטייסת מסוקים. היא ביצעה משימות חילוץ והצלה במהלך מלחמת הודו-סין הראשונה וב-1953 חזרה לצרפת. ב-1959 נשלחה לאלג'יריה בתחילה כרופאה בכירה, ובהמשך כמפקדת מסוק הצלה. ב-1961 חזרה לצרפת והמשיכה להשקיע בקריירה כרופאה צבאית. ב-1965 הועלתה לדרגת לוטננט קולונל וב-1970 לדרגת קולונל. באפריל 1975 היא הועלתה לדרגת גנרל חיל הרפואה (מקביל לז'נרל דה בריגדה) והייתה בכך האשה הראשונה בתולדות צרפת שהגיעה לדרגת גנרל. היא שימשה כמפקחת הרפואית של האזור האווירי ה-4, ולאחר מכן של האזור האווירי ה-9. ב-1981 היא פרשה מהצבא. עם פרישתה הועלה לדרגת גנרל מפקח של חיל הרפואה (מקביל לז'נרל דה דיוויזיה). לאחר פרישתה הפכה אנדרה לנשיאת ועדת הנשים הצבאית, ופעלה לקידום שירות נשים בצבא. ב-1983 הייתה חברה מייסדת של אקדמיית האוויר והחלל בטולוז. ב-1987 העניק לה נשיא צרפת ז'אק שיראק את הצלב הגדול של לגיון הכבוד. ב-21 בדצמבר 1963 נישאה אנדרה לקולונל אלכסיס סנטיני (1914-1997) שהיה טייס המסוקים הראשון של חיל האוויר הצרפתי. הוא היה זה שלימד אותה להטיס מסוק. היא דודתו מנישואים של הפוליטיקאי אנדרה סנטיני. מדיה וקבצים בנושא ולרי אנדרה בוויקישיתוף ולרי אנדרה באתר idref ולרי אנדרה באתר Le Dictionnaire universel des Créatrices ולרי אנדרה באתר Bibliothèque du Congrès ולרי אנדרה באתר WorldCat Id
מילט גאלאצר

מילט גאלאצר (באנגלית: Milton Galatzer; 4 במאי 1907 – 29 בינואר 1976) היה שחקן בייסבול יהודי-אמריקאי ששיחק בקבוצות קליבלנד אינדיאנס וסינסינטי רדס מליגת ה-MLB בעמדת השדה החיצון. גאלאצר נולד בשיקגו לזוג יהודים-רוסים שהיגרו לארצות הברית. אחיו הגדול ברני נולד ברוסיה, ואחותו הצעירה מין נולדה בשיקגו. בעקבות המלצת גננת ממוצא אירי, החליפו הוריו של גאלאצר את שמות ילדיהם לשמות אמריקאים במקום שמותיהם העברים. גאלאצר החל לשחק בייסבול בגיל צעיר, והמשיך לשחק בתקופת לימודיו בתיכון סמוך לביתו. בשנת 1933 החל גאלאצר לשחק בקבוצת קליבלנד אינדיאנס מליגת ה-MLB למשך ארבע עונות. בעונת 1939 שיחק בקבוצת סינסינטי רדס ובסופה פרש ממשחק מקצועי. בעונת 1935 קבע שיא אישי עם ממוצע חבטות של 0.301 ב-93 משחקים. לאחר פרישתו שירת מילט בצבא ארצות הברית במהלך מלחמת העולם השנייה. בתום שירותו הצבאי חזר לשיקגו, ולאחר מכן עבר לקליפורניה, שם חי לצד אחותו עד למותו שנתיים לאחר מכן. גלצר לא התחתן ולא היו לו ילדים. הוא נפטר בסן פרנסיסקו, קליפורניה, ונקבר בבית הקברות רידג' לאן בשיקגו. מילט גאלאצר, באתר Baseball-Reference.com MLB מילט גאלאצר, באתר Baseball-Reference.com ליגות אחרות מילט גאלאצר, באתר The Baseball Cube מילט גאלאצר, באתר "Find a Grave" (באנגלית) Jewish Baseball News: Milt Galatzer Baseball Almanac: Milt Galatzer Stats Baseball-Reference.com "Milton Galatzer". Find A Grave. נבדק ב-21 בנובמבר 2012. {{cite web}}: (עזרה)
סיליה הארווי

סיליה ג'ני הארווי (באנגלית: Celia Jane Harvey; נולדה ב-1962) היא מייג'ור גנרל בצבא בריטניה, אשר משמשת כסגנית מפקד ארמיית השדה. הארווי נולדה בלסטר בשם סיליה פאלמר. היא התגייסה לחיל הנשים של הצבא המלכותי ב-1987. ב-5 ביולי 1988 הועלתה לדרגת לוטננט משנה. שנה לאחר מכן הועלתה לדרגת לוטננט. ב-1991 פורק חיל הנשים והחיילות שולבו במסגרת הרגילות של הצבא הבריטי. סיליה פאלמר שולבה בחיל ההנדסה המלכותי וב-1 בינואר 1991 הועלתה לדרגת קפטן. ב-31 ביולי 1993 היא נישאה לג'ון אטלי, רוזן אטלי השלישי, וזכתה לתואר רוזנת אטלי. ב-20 בינואר 1997 הועלתה לדרגת מייג'ור. בשנת 2000 התגרשה מהרוזן אטלי ונישאה לקולונל ג'ון הארווי המבוגר ממנה ב-13 שנים ואימצה את שם משפחתו. ב-1 בינואר 2001 הועלתה לדרגת לוטננט קולונל, ובפברואר של אותה שנה היא החלה להכשיר קצינים. ב-2003 הפכה לחברה במסדר האימפריה הבריטית. ב-1 במרץ 2005 הועלתה לדרגת קולונל. ביולי 2009 התמודדה הארווי בבחירות לפרלמנט מטעם המפלגה השמרנית עבור המושב של מחוז לסטר מערב. היא הפסידה למועמדת מפלגת הלייבור ליז קנדל, אולם הגדילה את אחוזי התמיכה בשמרנים במחוז. ב-2017 הועלתה לדרגת בריגדיר, וב-11 במרץ 2020 הועלתה לדרגת מייג'ור גנרל ומונתה לסגנית מפקד ארמיית השדה. סיליה הארווי בטוויטר סיליה הארווי בלינקדאין ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סיליה הארווי".
אלגברה צירית

באלגברה, אלגברה צירית (באנגלית:Axial Algebra) היא אלגברה לא אסוציאטיבית הנוצרת על ידי איברים מיוחדים הקרויים צירים. ציר הוא אידמפוטנט שפעולות הכפל מימין ומשמאל בו פשוטות למחצה ומתחלפות (אופטרטור הוא פשוט למחצה אם הפולינום המינימלי שלו מתפצל). מהנחות אלה נובע שהאלגברה מתפרקת לסכום ישר של המרחבים   A λ , δ = { x : e x = λ x ,   x e = δ x } {\displaystyle \ A_{\lambda ,\delta }=\{x:ex=\lambda x,\ xe=\delta x\}} , וזאת ביחס לכל ציר e בנפרד. ציר e הוא פרימיטיבי אם המרחב העצמי   A 1 , 1 {\displaystyle \ A_{1,1}} חד־ממדי, כלומר נפרש על ידי e עצמו. Felix Gabriel Rehren, Axial algebras, University of Birmingham, Febuary 2015 Justin McInroy, Axial algebras, University of Bristol, May/June 2018
יטה אלבינוס

יטה אלבינוס (בדנית: Jette Albinus;‏ נולדה ב-8 באפריל 1966) היא בריגדה גנרל בצבא המלכותי הדני, המשמשת כראש מטה משמר המולדת הדני. האשה השנייה בתולדות דנמרק שהגיעה לדרגת גנרל. אלבינוס נולדה ב-8 באפריל 1966 וב-1988 התגייסה לצבא המלכותי הדני והוכשרה כקצינת מילואים. ב-1995 למדה באקדמיה הצבאית המלכותית. ב-1996 הועלתה לדרגת האופטמן והחלה להדריך בבית הספר המיוחד של משמר המולדת. ב-1999 נשלחה לבוסניה והרצגובינה כחלק מכוח הייצוב. ב-2000 חזרה לדנמרק ומונתה לקצינת מבצעים בבריגדת יוטלנד ה-1. בין 2001–2003 המשיכה את לימודיה בקולג' הצבאי המלכותי והועלתה לדרגת מאיור, ולאחר מכן הצטרפה למכון למבצעים צבאיים במכללה להגנה כמורה. בין 2006–2007 שרתה בכוח קוסובו. ב-2008 מונתה למפקדת כוחות משמר המולדת במערב יוטלנד. ב-2009 קיבלה תואר שני בספורט ורווחה מאוניברסיטת קופנהגן ובמקביל הועלתה לדרגת אוברסט-לויטננט. ב-2012 החלה החלה בהכשרת קצינים בבית הספר לקצינים. ב-2014 מונתה לראש המרכז לחיילים משוחררים ולאחר מכן נשלחה להילחם באפגניסטן. ב-11 בספטמבר 2017 הועלו במקביל יטה אלבינוס ולון טרייהולט לדרגת בריגדה גנרל. בכך הפכו שתיהן לשתי הנשים הראשונות בדנמרק שהגיעו לדרגת גנרל. במקביל להעלאתה בדרגה, מונתה אלבינוס לראש מטה משמר המולדת. יטה אלבינוס באתר משמר המולדת הדני